Den Vest-Sjællandske Avis, 1834-11-25
J Hamborg har man den 21de Novbr. faaet over Holland Efterretninger fra London af 16de, som ere meget mærkværdige, da de melde, at det Storbrittanniske Ministerium er blevet opløst. Bladet Times af 15de melder følgende: Kongen har taget Anledning af Lord Spencers Død til at afskedige det nærværende Ministerium. Man har megen Aarsag til at troe, at Hertugen af Willing ton er bleven kaldet til Hoffet. Det er Dronningen som har bevirket det. Bladet er ikke fuldkomment vis paa denne Efterretning; men siger at det har megen Aarsag til at holde den for sand Tory Bladene triumpherede strax i den Forudsætning, at Forandringen vil sætte en Grændse for Reformerne, og at dets Partie vil vide at betiene sig til sin Fordeel af Striden imellem de Whias og de Radikale. Det synes afgjort, at Lord Melbourne, uden at have en Abnelse om hvad der passerede, havde den 14de begivet sig til Kongen for at arbeide. Han skal have foreslaget Hr. Littleton, til Skatkammercanzler i Lord Althorps Sted, hvorpaa Kongen skal have erklæret ham, at efter denne Ministers Aftrædelse kunde ikke Ministerne paa en tilfredsstillende Maade lede Forhandlingerne, hvorfor han vilde betiene sig af denne Leilighed for at forandre Ministeriet. Man siger at Kongen har overdraget Hertugen af Wellington at formere et nyt Ministerium, og dersom det ikke skulde lykkes ham, saa vilde han overdrage det til Lord Durham. - Lord Melbourne havde strax fra Brighton begivet sig til London og fraraadet Lord Palmersion fra at begive sig til Brighton. Sildig om Aftenen sammenkaldte han et Kabinetsraad, og forkyndte der Kongens Beslutning. Man holde det almindeligt for sikkert, at Kongen havde kaldet Hertugen af Wellington til sig, og at denne ingenlunde havde formodet, at han blev kaldet til Kongen for at formere et nyt Kabinet. Nogle mene at Greve Grey, og ikke Dronningen, har foranlediget denne Forandring. Bladet Coureren formener, at denne Nyehed vil blive erfaret i Landet med den største Forbauselse, og med den største Kummer, da et fuldstændigt Tory Kabinet vil komme til at afløse de Whigs. – Efterretningen opvakte Forbauselse spaa Børsen, men havde ingen stor Jndflydelse paa Fonds indtil Kl. 2, da det Rygte erholdt Tiltroe, at Hertugen af Wellington havde en overveiende Jndflydelse paa den nye MinisterForandring. Forresten var den slemme Efterretning indløben, at Negerne ere uroelige paa Jamaica, saa at Regimenterne der skulle blive bety tydeligt forstærkede. Dette var nu den første Minister-Revolution; den anden er ikke mindre betydelig og frapperende, nemlig at det nye Franske Ministerium, efter at haver kun existeret i tre Gange 24 Timer, er blevet afskediget. Moniteuren tier vel endnu, men Journal des Debats beretter: at de nye Ministre have indleveret deres Demissioner, som ere blevne antagne af Kongen. Journal de Paris fortæller det samme, og Kronen har for Øieblikket ingen anden Minister end Hr. Persil. Rygterne ere utallige; man troer at det gamle Ministerium vil tildeels paa nye komme tilbage. Man siger at Aarsagen til denne pludselige Forandring skal have været, at det nye Ministerium havde paastaaet, at Kongen skulde antage nye Regierings-Grundsætninger imedens han kun vilde fortsætte de gamle ved Hielp af andre Personer. Kongen, hedder det, vil regiere allene, og forlanger at hans Ministre, skulle blot exeqvere hans Villie. Nogle paastaae, at Hertugen af Bassanos Ministerum, som kun har varet i 3 Dage, har været et Værk af Hertugen, af Orleans. Hertugen af Bassano havde allerede modtaget Besøg af Ruslands og Østerriges Ambassadeure. Forandringen har opvakt en almindelig Forbauselse; men Fonds ere stegne fordi Bankeurerne ere gunstigt sindede mod de Doctrinaires Partie.